આજે ૫ સપ્ટેમ્બર, ડૉ. સર્વપલ્લી રાધાકૃષ્ણન, જેઓ આપણા પ્રથમ ઉપરાષ્ટ્રપતિ અને દ્વિતિય રાષ્ટ્રપતિ હતા, એક મુત્સદ્દી રાજદ્વારી, જ્ઞાની તત્વચિંતક અને ધર્મ તથા ફિલસૂફીના ઉચ્ચ અભ્યાસુ હતા તેમના જન્મદિવસને, શિક્ષક દિવસ તરીકે ભારતભરમાં ઉજવીએ છીએ. હિન્દુ ધર્મ અને અદ્વૈત વેદાંત ફિલસૂફીને પશ્ચિમી આલોચનાઓથી બચાવવા તેની સામે તાર્કિક દલીલો પ્રસ્તુત કરી તેમણે આદર્શ ધર્મની આગવી વ્યાખ્યા કરી. વૈશ્વિક ધોરણે હિન્દુ ધર્મ વિશેની ગેરસમજને દૂર કરવામાં તેમના લખાણોએ મોટો ભાગ ભજવ્યો, ખાસ કરીને પશ્ચિમી સભ્યતાને તેમણે ભારતીય – હિંદુ સંસ્કૃતિનો મર્મ તાત્વિક રીતે સમજાવ્યો.